বগুড়া সংবাদ ডট কম (দুপচাঁচিয়া প্রতিনিধি আবু রায়হান) :দুপচাঁচিয়া উপজেলার তালোড়া পৌরসভার মেয়র ও পৌর বিএনপির সাধারণ সম্পাদক আব্দুল জলিল খন্দকার পৌর এলাকার পূজামন্ডপগুলো বৃহস্পতিবার সন্ধ্যায় পরিদর্শন করেন। পরিদর্শনকালে তিনি পূজামন্ডপ কর্তৃপক্ষ ও দর্শনার্থীদের সঙ্গে কুশল বিনিময় করেন। এসময় তিনি শ্রী শ্রী লক্ষ্মী নারায়ণ ও রাধাকৃষ্ণ মন্দির কমিটি এবং আদি বারোয়ারি মহাবীর ইন্ডাস্ট্রিজ পূজামন্ডপ কর্তৃপক্ষের নিকট পৌরসভার পক্ষ হতে ১০হাজার টাকা করে মোট ২০হাজার টাকার আর্থিক অনুদানের চেক প্রদান করেন। এসময় পৌরসভার প্যানেল মেয়র এসএম মাহবুবুর রহমান বাবলু, কাউন্সিলর হারুনুর রশিদ, লক্ষ্মী নারায়ণ ও রাধাকৃষ্ণ মন্দির কমিটির সহসম্পাদক নারায়নলাল পোদ্দার, কোষাধ্যক্ষ কৈলাশলাল পোদ্দার, মহাবীর ইন্ডাস্ট্রিজ পূজা মন্ডপ কমিটির সভাপতি শংকরলাল আগরওয়ালা, সাধারণ সম্পাদক স্বপন কুমার দাস সহ তালোড়া পৌরসভার ৯টি ওয়ার্ডের বিএনপি নেতাকর্মীরা উপস্থিত ছিলেন।